open-index/open-wikipedia-markdown huggingface dataset:
Alda

**Alda** er et kvinnenavn med flere opprinnelser. Det kan være dannet av mannsnavnet Aldo som er avledet av det germanske *adal*, «edel», eller det kan være dannet av det norrøne ordet *alda*, «bølge». Det kan også være en kjæleform av Aleksandra.

Alda er også et etternavn.

## Utbredelse
*Alda* er i dag et vanlig navn blant annet i Mosambik og São Tomé og Príncipe.

|}

## Kjente personer med navnet
Personene i listen er ordnet kronologisk etter fødselsår.
### Som fornavn
* Alda av Alania (1000-tallet), georgisk prinsesse
* Alda d'Este (1333–1381), italiensk adelskvinne
* Alda Gonzaga (1391–1405), italiensk adelskvinne
* Alda Ethel Constance Fitzherbert (1875–1929), britisk adelskvinne
* Alda Garrido (1896–1970), brasiliansk vaudeville-skuespiller
* Alda Wilson (1910–1996), kanadisk friidrettsutøver
* Alda Noni (1916–2011), italiensk operasanger
* Alda Grimaldi (1919–2023), italiensk regissør og skuespiller
* Alda Neves da Graça do Espírito Santo (1926–2010), santoméansk poet og politiker
* Alda Lara (1930–1962), angolansk poet
* Alda Merini (1931–2009), italiensk poet
* Alda Facio (født 1948), costaricansk jurist og forfatter
* Alda Bandeira (født 1949), santoméansk politiker
* Alda Lazo (født 1949), peruansk politiker
* Alda Magyari (født 2000), ungarsk vannpolospiller

### Som etternavn
* Frances Alda (1879–1952), newzealandsk operasopran
* Alan Alda (f 1936), amerikansk skuespiller

## Referanser


## Eksterne lenker
*
Booth

Personer med **Booth** som etternavn:
*William Booth (1829–1912), Frelsesarmeens grunnlegger
*John Wilkes Booth (1838–1865), amerikansk skuespiller, myrdet president Abraham Lincoln
*Bill Booth (f 1954), komponist, musiker og sanger
*Sean Booth, musiker, spiller i *Autechre*
Brown

**Brown** er engelsk for fargen brun. Det er samtidig et vanlig etternavn i engelskspråklige nasjoner, men kan ha flere betydninger i hovedsak avledet fra etternavnet:

*Brown University

Personer med **Brown** som etternavn:
*Anne Brown (1912–2009) amerikansk-norsk operasanger 
*Adin Brown, amerikansk målmann, spiller for Aalesund FK
*Charlie Brown, tegneseriefigur fra *Knøttene*
*Clifford Brown, amerikansk jazztrompetist
*Dan Brown, amerikansk forfatter
*Derren Brown, engelsk illusjonist
*James Brown, musiker
*Knud Wessel Brown, prest
*Rob Brown, musiker, spiller i *Autechre*
*Gordon Brown, Britisk politiker, finansminister 1997-2007, statsminister 2007 -
Bush

**Bush** er et sted- og etternavn. Mest kjent er den amerikanske presidentfamilien Bush.

## Personer med Bush som etternavn
* Barbara Bush, gift med USAs tidligere president George H.W. Bush.
* George Herbert Walker Bush, amerikansk president mellom 1989 og 1993.
* George Walker Bush, amerikansk president mellom 2001 og 2009.
* Jeb Bush, guvernør i Florida.
* Kate Bush, engelsk sanger.
* Laura Bush, hustru av tidligere president George W. Bush.
* Marvin Bush, amerikansk forretningsmann, yngste sønn av George H.W. Bush.
* Sophia Bush, amerikansk skuespiller.

## Andre betydninger
* Bush (band), et britisk post-grunge-band.
* Bush-doktrinen, et sett retningslinjer for amerikansk utenrikspolitikk, fremført av president George W. Bush.
* Bush Hill Park, et område i bydelen Enfield i London.
* Bush House, et bygningskompleks i den sørlige enden av Kingsway i London.
* Bushs diskografi, diskografien til det britiske rockebandet Bush.
* Bush mot Gore, en domsslutning som avgjorde valgresultatet ved presidentvalget i USA.
* George Bush Intercontinental Airport, en internasjonal flyplass i Houston.
* George W. Bushs regjering, den føderale regjeringen i USA fra 2001 til 2009.
* Shepherd's Bush, et sted i Hammersmith and Fulham i det vestlige London.

* USS «George H.W. Bush» (CVN-77), et hangarskipet i Nimitz-klassen.
Kontinentaldrift

**Kontinentaldrift** er generelt bevegelse av kontinentalplater i forhold til hverandre, hvor litosfærens kontinentmasser flyter oppå den tyngre astenosfæren og endrer posisjon. Kontinentaldrift er samtidig en teori om disse bevegelsene som ble utviklet særlig av geologene Frank Bursley Taylor og Alfred Wegener. Teorien tar utgangspunkt i at flere kontinenter helt tydelig har kystlinjer som passer i hverandre som et stort puslespill. Tydeligst er dette mellom Afrika og Sør-Amerika.

Ved å sammenholde grensen for kontinentalsokkelen for kontinentene og fossiler af forskjellige dyre- og plantegrupper som frøbregnen *[[Glossopteris]]* og urreptilet *[[Mesosaurus]]*, kom Wegner til at alle kontinentene hadde vært ett enormt stort landområde, det vil si et «superkontinent» for 250 millioner år siden. Dette superkontinentet dekket mesteparten av den kontinentale jordskorpen, og Wegner gav det navnet Pangea - (gr.) All-Jorden.

Ved den mer komplette forståelsen av platetektonikken fra 1960-tallet er teorien om kontinentaldrift ikke bare allmenn akseptert, men integrert inn i større platetektoniske forståelser på linje med teorien om havbunnsspredning. Dette skjedde ikke minst gjennom kartleggingen av havbunnens relieffer ved hjelp av seismologi. 

## Se også
* Platetektonikk
*Havbunnsspredning

## Referanser
Trier

**Trier** (fransk *Trèves*) er sannsynligvis Tysklands eldste by. Den ligger i delstaten Rheinland-Pfalz like ved grensen til Luxembourg og i nærheten av vinregionen Mosel-Saar-Ruwer. Byen ligger midt i Moseldalen om lag 100 km fra utløpet i Rhinen, og har fjellkjeden Hunsrück i sør og Eiffel i nord. Trier har rundt 105&nbsp;000 innbyggere og er sete for Universität Trier, grunnlagt 1483, regionalforvaltning, foruten et romersk-katolsk bispedømme, Trier bispedømme.

Den romerske Trier, med blant annet Porta Nigra, Römerbrücke og Domkirken St. Peter, ble i 1986 oppført på UNESCOs verdensarvliste.

## Historie

Ifølge sagnet skal Trebeta, sønn av assyrerkongen Ninus, og som ble fordrevet til Europa av sin stemor, ha grunnlagt Trier 1 300 år før Roma oppstod. Etter sikrere kilder er Trier imidlertid av keltisk (treverisk) opprinnelse, men det er funnet båndkeramiske funn av bosettinger fra midten av 3.årtusen f.Kr. 

I nærheten av en romersk militærleir skal Romerne ha grunnlagt byen *[[Augusta Treverorum]]* i år 16 f. Kr., etter at romerne under Julius Cæsar hadde beseiret de keltiske treveri mellom år 58 f. Kr. og år 50 f. Kr. Da de romerske provinsene i dagens Tyskland ble reorganisert i år 16 f. Kr., bestemte keiser Augustus at den nye byen Augusta Treverorum skulle bli regionshovedstad. Under Romerriket ble byen den største nord for Alpene.

Fra 259 til 274 var Trier et tidlig bispesete, og hovedstad for det galliske riket til "motkeiseren" Tetricus I, byen gikk da under navnet *Treveris*. I 275 ble byen ødelagt av de germanske alamannerne. Senere, mellom 383 og 388, var den hovedstad for Magnus Maximus, som regjerte størstedelen av det vestlige riket. Ved vestromernes abdikasjon fra byen i 392 hadde den 80-100.000 innbyggere. Trier ble inntatt av vandalene i 407 og av hunnerne (Attila) i 451. Fra år 457 ble byen endelig frankisk, og forble en viktig by gjennom middelalderen. 

Fra 1212 var Trier såkalt keiserlig Fristad, men ble erkebispesete fra 1349. Byen opplevde sterk blomstring og fikk universitet fra 1473. Under tredveårskrigen ble Trier erobret av spanjolene 1634, og av franskmennene 1645. Byen var fransk fra 1794 til 6. januar 1814. Først på 1800-tallet vokste byen utover den middelalderske bymuren, som sentrum for viktig mølle- og slakterivirksomhet. 1918-1930 var byen igjen på franske hender.

## Severdigheter

Byen er velkjent for sine godt bevarte romerske bygninger, bl.a. Porta Nigra, den best bevarte romerske byport nord for Alpene, et komplett amfiteater, ruinene av en rekke romerske bad, og den store basilikaen med rester fra år 326, som idag benyttes som protestantisk kirke. 

Rheinische Landesmuseum i Trier er byens største museum, og her er utstilt en rekke funn fra romertiden.

Roscheider museum er et friluftsmuseum som formidler kulturhistorie i SaarLorLux regionen, grenseområdet der Tyskland, Luxemburg og Frankrike møtes.

## Se også
* Treveri

## Referanser


## Eksterne lenker
*
Moss Dagblad

***Moss Dagblad*** er en avis som kommer ut i Moss i Østfold. Avisa kom ut første gang 10. februar 1912 som *Moss Socialdemokrat*. Avisa skiftet i 1923 navn til *Folkets Blad* og etter partisamlingen i Arbeiderpartiet i 1927 til *Moss og omegns Arbeiderblad*. I 1940 ble avisa stanset av Nasjonal Samling. I oktober 1945 ble navnet endret til *Moss Arbeiderblad*. I 1957 endret avisa på nytt navn til *Moss og Follo Blad* etter en avisfusjon. Navnet *Moss Dagblad* ble tatt i bruk i 1960.

Avisa var – anno 2009 – den nest største avisa i Mosseområdet, og den dekket hovedsakelig saker fra Moss kommune. Tidligere var avisa tilknyttet Arbeiderpartiet, men var før den ble lagt ned partipolitisk uavhengig. Avisa kom ut tre ganger i uken. Ansvarlig redaktør opp mot nedleggelsen var Morten Øby.

A-pressen bestemte 24. mars 2009 at avisa skulle legges ned, og siste utgave utkom den 30. mars 2009. Over fem år senere, den 6. september 2014, gjenoppstod *Moss Dagblad* som en lokalisert utgave av ''Dagsavisen''.

## Opplag
* 2006: 6&nbsp;700 
*2007: 6&nbsp;126

## Referanser


## Eksterne lenker
*  Moss Dagblad
Mirjam

:*For kvinnenavnet Mirjam, se [[Mirjam (navn)]].*

**Mirjam** (hebraisk: ) er ifølge *[[Den hebraiske Bibelen]]* (*[[Det gamle testamentet]]*) den eldre søsteren av Moses og Aron. Hun var sju år eldre enn Moses og fire år eldre enn Aron, og den eneste datteren til Amram og Jochebed fra Levis stamme. Hun ble en profet og omtales først i *[[Andre Mosebok]]*. 

Ifølge teksten var det hun som hjalp til med å sørge for at faraos datter tok seg av Moses da han var spedbarn. *[[Andre Mosebok]]* skriver «guttens søster». Mirjam ble kalt profet da hun ledet kvinnene i seiersang akkompagnert av trommer. En gang ute i ørkenen (i Haserot) protesterte Mirjam og Aron mot at Moses hadde tatt til seg en kone fra landet Kusj, og «Herrens vrede flammet opp» og Mirjam (men ikke Aron) ble straffet med en «hudsykdom». Hun måtte holde seg isolert fra leiren i sju dager, og folket reiste ikke før hun ble frisk.

## Referanser
Universitetet i Münster

**Universität Münster** i Münster (tidligere **Westfälische Wilhelms-Universität Münster**, **WWU**) er med 43 000 studenter og omkring 120 fag et av de største universitetene i Tyskland, etter Universität zu Köln og Ludwig-Maximilians-Universität. Det ble åpnet i 1780. Universitetets bygninger er fordelt over hele byen; administrasjonen holder til på slottet i Münster. Ved siden av Westfälische Wilhelms-Universität finnes det flere høyskoler i Münster. Den senere pave Benedikt XVI var professor ved universitetet 1963–1966.

Continental og «Fraunhofer Institute for Molecular Biology and Applied Ecology (IME)» ved dette universitetet arbeider sammen på et prosjekt kalt «Taraxagum» som startet opp i 2013. Prosjektet tar sikte på å bruke gummi utvunnet av løvetann som en viktig bestanddel i bildekk. Dette prosjektet førte til en pris på «GreenTec Awards» i 2014 etter å ha blitt nominert i en av de fjorten kategoriene. Den viltvoksende løvetannen gir i utgangspunktet ikke en stabil nok tilgang på gummi til å bruke i industriell produksjon, men det utvikles en egen sort ved prosjektet.

## Referanser


## Eksterne lenker
*
Jom kippúr

:*For å lese om krigen med samme navn, se [[jom kippur-krigen]].*

**Kippúr**, eller **jom kippúr**, er den jødiske forsoningsdagen, som faller på den tiende dagen av måneden tisjré. Etter den verdslige kalenderen havner kippúr en dag mellom 15. september og 14. oktober. I 2010 falt kippúr på 18. september – det vil si fra 17. september ved solnedgang til 18. september etter solnedgang. I 2011 falt kippúr på 8. oktober – det vil si fra 7. oktober ved solnedgang til 8. oktober etter solnedgang.

Kippúr er en full fastedag, og alle jøder over 12/13 års alder som har helse til det, er pålagt å faste fra solnedgang på kippúr-aftenen til det er mørkt etter selve kippúr-dagen — det vil si rundt 24 timer. I denne perioden spiser man ingen ting og man drikker ikke noe annet, enn hva som er strengt nødvendig av helsemessige årsaker. 

## Rituale
Den mest omfangsrike skildring av oldtidens markering av Jom kippur er i Tredje Mosebok.

Bønneritualet for kippúr inneholder flere karakteristiske elementer: 
*En bruker tallét (bønnesjal) under kveldsgudstjenesten. Dette er den eneste kveldsgudstjenesten i hele det jødiske året at alle hovedretninger av jødedommen er enige om at dette er pålagt. Grunnen til påbudet er at alle gudstjenestene i løpet av hele kippúr er å regne som én sammenhengende gudstjeneste. 
***[[Kol nidré]]** (arameisk for «Alle løfter» etter bønnens åpningsord; på askenasisk: *Kol nidré*; italiensk *kol-nedarím*) er en bønn om at løfter man gjorde sitt beste for å holde, men ikke greide å leve opp til, ikke må bli holdt mot en, og likeledes at løfter man ble tvunget til å avlegge (slik som, f.eks. under Den spanske inkvisisjonen) ikke må bli holdt mot en. (I askenasisk jødedom er denne bønnen endret til å gjelde det kommende året isteden.) På 1800-tallet var det krefter i vesteuropeisk jødedom som arbeidet for å fjerne denne bønnen som del av ritualet.
*En blåser i **[[sjofár]]** (bukkehorn) én gang på slutten av dagen for å markere at jom kippúr er over. 
*Under amidáen legger man blant annet til bønnen **[[selihót]]**.
*I tillegg til de vanlige gudstjenestene har man gudstjenestene **[[Musáf]]** og **[[Neilá]]**.
*En legger til **[[Abodá]]**-avsnittet, som forteller om gudstjenesten i Tempelet i Jerusalem på denne dagen.
*En legger til en minnebønn — kalt **[[Hasjkabá]]** (eller *[[Rogativa]]*) av sefardím og **[[Yiskor]]** blant askenasím.

## Referanser


## Eksterne lenker
* 
* Machzor. Orden de Ros Asanah y Kipur. (Amsterdam 1630
Noah

**Noah** (hebraisk:  – *Nṓaḥ*, «hvile»; gresk:  – *Nôe*) er en sagnskikkelse som ifølge kapittel 5–9 av Første Mosebok (*Genesis*) i Det gamle testamentet i Bibelen var etterkommer i tiende generasjon i direkte linje etter Adam, det første mennesket Gud skapte, og hovedperson i den religiøse fortellingen om syndfloden. Han er faren til Sem, Ham og Jafet (1 Mos 6,10).

## Syndfloden
Bibelens fortelling om den store flommen beskriver hvordan Gud på grunn av menneskenes ondskap tok livet av alt levende på jorda, bortsett fra Noah, som var gudfryktig og utvalgt, familien hans og alle dyr han tok med seg i Noahs ark, et kjempestort skip Noah og familien bygde. Historien nevnes også i Sura 71 i Koranen, islams hellige skrift. Der omtales Noah flere steder under navnet Nuh, og han regnes som en av islams profeter. Noah er derfor en viktig skikkelse i jødedommen, kristendommen og islam.

Noah regnes som en av de tidligste patriarkene. Han var oldebarn av Henok, sønnesønn av Metusjalah og sønn av Lamek, som ble far til Noah da han var 182 år. Noah var selv 500 år gammel da han fikk sønnene Sem, Ham og Jafet. Hele menneskeheten stammer fra ham og hans tre sønner, som sammen med sine fire hustruer overlevde flommen ved at de etter Guds befaling bygde arken med plass til to av alle dyrearter. Noah var 600 år gammel da syndfloden kom over jorden. Da vannet trakk seg tilbake, sa Gud til Noah at de skulle være fruktbare, formere seg og fylle opp jorden igjen. Deretter oppretter Gud sin pakt med Noah, om å aldri mer ødelegge jorden med en flom. Regnbuen skulle være tegn på pakten mellom Gud og jorden. Videre står det at han etter flommen begynte som bonde og plantet en vingård, drakk av vinen, ble beruset og kledde seg naken i sitt telt. Ham, faren til Kanaan, så Noahs nakenhet og fortalte det til sine to brødre utenfor. Da gikk Sem og Jafet baklengs inn og dekket over Noahs nakenhet med et klesplagg. Da Noah fikk vite hva Ham hadde gjort, forbannet han Kanaan, og sa at Kanaan skulle være Sems tjener. Noah levde i 350 år etter flommen, og ble til sammen 950 år før han døde.

Ifølge slektshistorien i Bibelen er Noah også den tiende forfaren til Abraham, en av stamfedrene til folket Israel.

Noah og fortellingen om syndfloden er beslektet med den babylonske beretningen om sagnfiguren Utnapisjtim i Gilgamesjeposets ellevte kapittel; Utnapisjtim er det eneste mennesket som reddet seg med en slik farkost da gudene ville utrydde menneskene med en storflom.

## Se også
* Nuh, Noahs navn i Koranen
* Noahs ark
* Noah (navn) 
* Syndflod 
* *[[Gubben Noak]]*, svensk drikkevise med tekst av C. M. Bellman
* Noatiske bud

## Referanser


## Eksterne lenker
* 
* Første Mosebok kapittel 5: «Menneskeslekten før storflommen»
Palestinas frigjøringsorganisasjon

**Palestinas frigjøringsorganisasjon** (**PLO**) (arabisk: *Munazzamatu t-tahrîri filistînîya*) ble opprettet den 28. mai 1964 i Øst-Jerusalem, den gang en del av Jordan, på det grunnlag at «palestinske arabere har legitim rett til sitt hjemland». Samtidig har paraplyorganisasjonen i mangel av et eget palestinsk hjemland krevd og fått aksept for retten til å være den eneste representant for det palestinske folket i internasjonale fora. 

Blant gruppene i PLO er al-Fatah, as-Sa'iqa og Folkefronten for frigjøring av Palestina.

Yasir Arafat var leder av PLO fra 1968 og frem til sin død 11. november 2004, da Mahmoud Abbas tok over som leder. Abbas ble senere også valgt til president i Palestina.

PLO gjorde i 1996 et intensjonsvedtak om at PLO-charteret skulle endres slik at staten Israels utslettelse ikke lenger var noe uttalt mål, men dette intensjonsvedtaket ble aldri fulgt opp, og åtte år senere er PLO-charteret fortsatt uendret. 

## Se også
* Midtøsten-konflikten
* Israels invasjon av Libanon

## Referanser


## Eksterne lenker
*
Edward Elmer Smith

**Edward Elmer Smith** (også kjent som *E. E. Smith* og *Doc. Smith*)  (født 2. mai 1890, død 31. august 1965) kalles rom-operaens far. Han er mest kjent for sin *Lensman*-serie. Han er hedret som en av fedrene til moderne science fiction.

## Referanser
Kampen om Mardøla

***Kampen om Mardøla*** er en norsk dokumentarfilm fra 1972 om Mardøla-aksjonen sommeren 1970. Regi er ved Oddvar Einarson.

## Kommentatorer
* Kjell Kjær kommentator 
* Lars Andreas Larssen kommentator 
* Liv Thorsen kommentator 
* Dag Åkeson Moe kommentator 
* Jan Hårstad kommentator 
* Sossen Krohg kommentator

## Referanser


## Eksterne lenker
*
Wikiquote

**Wikiquote** er et av Wikipedias søsterprosjekter og bruker den samme MediaWiki-programvaren. Den er nært beslektet med de andre wiki-baserte prosjektene drevet av Wikimedia Foundation. Det er basert på en idé av Daniel Alston som ble satt ut i livet av Brion Wibber. Målet er å lage en samling med sitater fra personer, bøker og ordspråk, og gi ytterligere detaljer om dem.

Prosjektet fantes opprinnelig bare på engelsk, men den 17. juli 2004 ble flere språk lagt til.

## Eksterne lenker
* 
* Norsk versjon
Charles

**Charles** har flere betydninger:

*Charles III av Storbritannia, den britiske kongen.
*Ray Charles, amerikansk musiker.
*Karl, en engelsk og fransk variant av mannsnavnet er *Charles*.
Colt

**Colt** kan vise til
* En ukastrert hann-hest, hingst, som er yngre enn fire år

## Firma
* Colt Canada, canadisk våpenprodusent, tidligere kjent som Diemaco
* Colt's Manufacturing Company, amerikansk våpenprodusent

## Personer
* Denny Colt, den opprinnelige identiteten til helten i tegneserien *[[The Spirit]]*
* Johnny Colt, amerikansk bassgitarist
* Samuel Colt, oppfinneren av Colt-revolveren

## Sport
* Chicago Cubs, amerikansk baseballag fra Chicago, kalt the Colts i perioden 1890–1897
* Indianapolis Colts, profesjonelt amerikansk fotballag basert i Indianapolis, Indiana

## Steder
* Colt, amerikansk småby i St. Francis County, Arkansas
* Colt Island, ubebodd øy som ligger like øst for byen Skerries i Dublin (grevskap) i Irland

## Transport
* Dodge Colt, småbil produsert av Mitsubishi Motors og markedsført av Dodge
* Mitsubishi Colt, småbil produsert av Mitsubishi Motors
* Piper PA-20 Pacer, småfly der en trenings-utgave er designert Piper PA-22-108 Colt
* Antonov An-2, ukrainsk flytype med NATO-kallenavnet «Colt»

## Andre
* Colt (tegneserie), western-tegneserie
* Kongsberg Colt, norsk, lisensprodusert versjon av pistolen Colt M1911
* The Colt, et fiktivt våpen i den amerikanske TV-serien *[[Supernatural]]*

__NOTOC__
Vishnu

:*For bandet med samme navn, se [[Vishnu (band)]]*

**Vishnu** er en av de viktigste gudene i hinduismen, og dyrkes ikke minst i sine inkarnasjoner som Krishna og Rama. 
Vishnu blir framstilt med fire armer som holder en konkylie, lotusblomst, diskos og en klubbe. Han rir på den store ørnen Garuda eller kjempeslangen Shesha. Han oppfattes som en gud fylt med kjærlighet og medfølelse. Derfor blir han ofte kalt kjærlighetens gud. Vishnus hustru er fruktbarhetens og lykkens gudinne Lakshmi, som også heter Shri. 

I treenigheten trimurti framstår Vishnu som guden som opprettholder og beskytter verden. 
Vishnu har mange inkarnasjoner, dvs. han har blitt født i ulike skikkelser. Det er ti slike inkarnasjoner som er allment anerkjent. Disse ti er:
* Fisken Matsya, som reddet Manu fra flommen
* Skilpadden Kurma, som stokken hvilte på da urhavet ble kjernet.
* Villsvinet Varaha, som berget jorda fra flommen
* Menneskeløven Narasimha, som drepte demonen Hiranyakashipu
* Dvergen Vamana, som målte ut verden i tre steg.
* Parashurama, som overvant krigerne.
* Prins Rama, som er hovedperson i eposet Ramayana.
* Gjeteren, elskeren og krigeren Krishna.
* Buddha, som forvirret demonene.
* Kalki, som skal komme ridende på en hvit hest når den nåværende tidsalderen Kali Yuga tar slutt.

Fortellinger om Vishnus mange liv er kjent av alle indere, og finnes i mange versjoner. De mest populære er fortellingene om Krishna.
Armstrong

**Armstrong** kan ha ulike betydninger:

;Steder
* Armstrong County (Pennsylvania), et fylke i Pennsylvania
* Armstrong County (Texas), et fylke i Texas
* Armstrong(Santa Fe), en by i den argentinske delstaten Santa Fe
* Armstrong (Victoria), en by i den australske delstaten Victoria

;Personer

* Edwin H. Armstrong (1890-1954) amerikansk ingeniør og oppfinner
* Louis Armstrong (1901-1971), amerikansk jazzmusiker
* Neil Armstrong (1930-2012), amerikansk romfarer
* Lance Armstrong (1971-), amerikansk syklist
* Billie Joe Armstrong (1972-), amerikansk rockemusiker
* Samaire Armstrong (1980-), amerikansk skuespiller
* Jonas Armstrong (1981-), irsk skuespiller

;Klan
* Armstrong (klan), en skotsk klan fra grenseområdet mellom England og Skottland

;Selskaper
* Armstrong Siddeley, en britisk bil og flymotorprodusent

;Fly
* Armstrong Whitworth Whitley, et britisk bombefly under andre verdenskrig
* Armstrong Whitworth Scimitar, et britisk jagerfly på 1930-tallet
* Armstrong Whitworth Siskin, et britisk jagerfly på 1930-tallet
* Armstrong Whitworth A.W.16, et britisk jagerfly på 1930-tallet

;Annet
* Armstrong Atlantic State University, et delstatseid universitet i Savannah i delstaten Georgia, USA
* Louis Armstrong New Orleans internasjonale lufthavn
Perth (Australia)

**Perth** er hovedstaden og den største byen i den australske delstaten Vest-Australia. Perth hadde i juni 2009  innbyggere, tre fjerdedeler av Vest-Australias samlede befolkning. Perth ligger langs bredden av elva Swan River. Perth ble grunnlagt av britiske nybyggere i 1829 på grunn av frykt for fransk kolonisering av området. Store deler av økonomien baserer seg på gruvedriften i Vest-Australia. Perth lufthavn er byens flyplass.

## Historie
Området der Perth ligger nå var bosatt av aboriginer fra noongarstammen for ca.  år siden. Den første europeiske oppdageren var den nederlandske kaptein Willem de&nbsp;Vlamingh den 5. januar 1697. Elven som går gjennom Perth ble døpt Swan River etter de unike svartsvanene som lever i området. Mannskapet reiste videre etter et mislykket søk etter overlevende fra *[[Ridderschap van Hollant]]*s forlis i 1645.

I 1829 gjorde Charles Howe Fremantle krav på området for Storbritannia og James Stirling grunnla stedet under navnet Swan River Colony. De første nybyggerne var frie borgere. Fra 1850 mottok kolonien straffanger fra Storbritannia, som la grunnlaget for utvikling og utvidelse av kolonien.

Skuespilleren Heath Ledger og fotomodellen Gemma Ward er begge født i Perth.

## Geografi

Perth ligger over 2000 km fra nærmeste storby (Adelaide) og har derfor blitt beskrevet som verdens mest isolerte storby. Bykjernen ligger i områdene rundt Swan River, med omliggende forsteder og småsteder, slik som for eksempel Fremantle.

Klimaet er varmt og tørt med en regntid i vinterperioden som er mellom mai og august.

## Severdigheter
* Bysentrumet med sin blanding av skyskrapere og historiske bygninger.
* Kings Park, en fire kvadratkilometer stor park med utsikt over byen og flere hager av lokale planter fra hele staten.
* Heirisson Island, en øy i Swan River med frittgående kenguruer.
* Dyreparken Perth Zoo ligger over elven i South Perth
* Strendene Cotteslo, Scarborough, Trigg, Mullaloo og City Beach
* Forstaden Fremantle med historiske bygninger
* Øya Rottnest 30 minutter med båt utenfor Perth.

## Utdanning
Det finnes fem universiteter i Perth:

* Curtin University of Technology
* Edith Cowan University
* Murdoch University
* University of Notre Dame
* University of Western Australia

Det finnes også flere utdanningssteder i Perth som går under kategoriene college og TAFE.

## Eksterne lenker
* 
* City of Perth nettside
Hawaii, Oslo

***Hawaii, Oslo*** er en norsk film som kom ut i 2004. Den er regissert av Erik Poppe etter filmmanus av Harald Rosenløw Eeg. Filmmusikken er laget av John Erik Kaada og Bugge Wesseltoft. Filmen fikk Filmkritikerprisen i 2005. Under Amandaprisen 2005 vant den prisene for årets norske kinofilm og beste filmmanusikript (Rosenløw Eeg). Den var i tillegg nominert i klassene beste regi (Poppe) og beste mannlige skuepsiller (Hoff). Under Kanonprisen 2004 vant den prisene for beste birolle (Stig Henrik Hoff) og beste klipp (Einar Egeland).

## Rolleliste
* *Vidar* – Trond Espen Seim
* *Leon* – Jan Gunnar Røise
* *Åsa* – Evy Kasseth Røsten
* *Frode* – Stig Henrik Hoff
* *Milla* – Silje Torp Færavaag
* *Viggo* – Robert Skjærstad
* *Bobbie* – Petronella Barker
* *Mikkel* – Benjamin Røsler
* *Magne* – Ferdinand Falsen-Hiis
* *Tina* – Judith Darko
* *Trygve* – Aksel Hennie
* *John* – Morten Faldaas

## Handling

Denne filmen har seks forskjellige historier som møtes av og til, men hovedpersonen i denne filmen er Leon. Leon fyller 25 år, og Åsa (en tidligere kjæreste av Leon) skal møte ham på bursdagen hans, noe han både gleder og gruer seg til. Vidar, som jobber på den psykiatriske institusjonen Leon bor på, prøver å holde seg våken, fordi når han sovner drømmer han forferdelige ting om fremtiden som vil skje. Han drømmer at Leon ikke får møte Åsa fordi han blir påkjørt av en sykebil.

## Produksjon
Enkelte funn fra forarbeidet med *Schpaaa* dannet utgangspunktet for noen av nøkkelhistoriene i Poppes neste spillefilm *Hawaii-Oslo* (2004). Musikken ble skrevet av Bugge Wesseltoft.

## Priser og utmerkelser

* Beste norske kinofilm, 2005. … *Hawaii Oslo*
* Beste filmmanus, 2005.  … ''Harald Rosenløw-Eeg'' for *Hawaii. Oslo*
* Beste regi, 2005.  … *Hawaii Oslo* (**Nominert**)

## Anmeldelser
* Anmeldelse VG 
* Anmeldelse Filmguiden 
* Anmeldelse Natt og Dag 
* Anmeldelse Dagbladet 
* Anmeldelse Filmbyen 
* Anmeldelse NRK 

## Referanser


## Eksterne lenker
*
Folkeaksjonen mot utbygging av Alta-Kautokeinovassdraget

**Folkeaksjonen mot utbygging av Alta-Kautokeinovassdraget** var en kampanjeorganisasjon som ble stiftet 12. juli 1978 i Alta. Under Alta-konflikten ble Folkeaksjonen ledende i kampen mot vannkraftutbygging i Altaelva.

På det meste hadde aksjonen 20&nbsp;000 medlemmer. Til sammen 10&nbsp;000 deltok i demonstrasjoner. Etter demonstrasjonene ila politiet bøter, og kraftutbyggingen ble gjennomført. På tross av dette, hadde aksjonen oppnådd å få oppmerksomhet, særlig om samenes rettigheter. Organisasjonen ble nedlagt i januar 1982.

## Sentrale personer
For første gang siden andre verdenskrig ble oppviglerparagrafen tatt i bruk mot de fire fremste lederne i folkeaksjonen:
* Alfred Nilsen 
* Tore Bongo
* Svein Suhr
* Per Flatberg, informasjonsleder

Siden 1973 hadde Alta-utvalget for bevaring av Alta-Kautokeino-vassdraget arbeidet under ledelse av Haakon Henriksen.

Folkeaksjonens første leder var Kato Johansen.

### Styrets politiske orientering
Blant styremedlemmene fantes medlemmer av AKP, Høyre og Arbeiderpartiet.

## Referanser


## Litteratur
*
*
*

## Eksterne lenker
*  Alfred Nilsens åpningstale ved Landskonferansen til  Folkeaksjonen mot utbygging av Alta/Kautokeino-vassdraget den 30. mai 1981
Carter

**Carter** er et vanlig engelsk navn som kan brukes både som fornavn og etternavn.

**Carter** kan sikte til:
* Carter (fornavn)

## Mennesker
### Med etternavnet Carter
*A.P. Carter (1891–1960), amerikansk countryartist som startet The Carter Family
*Sara Carter (1898–1979), vokalist i The Carter Family 
*Benny Carter (1907–2003), amerikansk jazzmusiker, arrangør og orkesterleder
*Maybelle Carter (1909–1978), amerikansk countryartist og medlem av The Carter Family, mor til June Carter Cash
*Horatio Carter (1913–1994), tidligere engelsk landslagsspiller i fotball
*Jimmy Carter (1924–2024), USAs 39. president
*June Carter Cash (1929–2003), amerikansk countryartist og medlem av The Carter Family, gift med Johnny Cash
*Rubin Carter (1937–2014) en svart amerikansk bokser
*Carlene Carter (1955–), amerikansk countryartist og datter av June Carter og Carl Smith
*Helena Bonham Carter (1966–), Oscar-nominert engelsk skuespillerinne.

### Med fornavnet Carter
*Carter Braxton (1736–1797), amerikaner som signerte USAs uavhengighetserklæring
*Carter Glass (1858–1946), amerikansk politiker fra Virginia
*Carter Dickson (1906–1977), amerikansk-britisk krimforfatter

## Fylker i USA
*Carter County i Kentucky 
*Carter County i Missouri 
*Carter County i Montana 
*Carter County i Oklahoma 
*Carter County i Tennessee

## Andre betydninger
The Carter Family, countrymusikkgruppe som spilte i perioden 1927-1943
Bluetooth

**Bluetooth** (også kalt **blåtann**) er radiooverføringsprotokoll som benyttes for å sende og motta data trådløst mellom enheter i et personlig datanett sammensatt av mobiltelefon, datamaskin, og/eller andre enheter som støtter protokollen. Bluetooth ble først utviklet av Ericsson, og senere formalisert av *Bluetooth Special Interest Group (SIG)*, som ble presentert den 20. mai 1999. SIG var sammensatt av Sony Ericsson, IBM, Intel, Nokia og Toshiba. Bluetooth opererer i frekvensbåndet 2,402 til 2,480 GHz. Rekkevidden til bluetooth er i praksis på rundt 10-20 meter, avhengig av støyforhold. Overføringskapasiteten er på maksimalt 2 Mbit/s.

Bluetooth er en av flere konkurrerende protokoller som brukes for kommunikasjon mellom enheter i smarthus, ved siden av andre protokoller som for eksempel Z-Wave og ZigBee. Bluetooth brukes blant annet i lysstyringssystemet til Philips Hue, i tillegg til ZigBee.

Navnet «bluetooth» er inspirert av Harald Blåtann som var konge i Danmark, trolig fra 958 til 987. Logoen for blåtann er satt sammen av bokstavene H (ᚼ) og B (ᛒ) i det yngre runealfabetet.

## Referanser


## Eksterne lenker
* 
* Bluetooth and IEEE 802.15
* Howstuffworks.com explanation of bluetooth
* The Bluetooth Car Concept
* Personal Telco Wiki (this article may not be completely accurate technically)
* A series of guides on how-to connect devices like mobile phones, PDAs, desktop/laptops, headsets and use different Bluetooth services
* Bluetooth News and Discussion Group
* Bluetooth Top Sites
* Bluetooth Jobs
* Laptops, PDA and mobile (cell) phones with Bluetooth(TM) and Linux
* Bluetooth qualified products
* Bluecarkit discussion forum about Bluetooth car handsfree
Enkelt sidebåndmodulering

**Enkelt sidebåndmodulering (ESB)** *(engelsk: Single sideband, SSB)* er en type amplitudemodulasjon (AM) uten bærebølge og med kun ett sidebånd.

Utgangspunktet for utviklingen av ESB, eller SSB, var sparing i ytterste konsekvens, som ved militær bruk. Et vanlig AM-signal består av en energirik bærebølge uten informasjon og to nærliggende frekvensområder som tilsammen inneholder selve informasjonen, men bare får relativt lite energi med på veien. Sparetanken var å fjerne både bærebølgen og ett av de nærliggende frekvensområdene, kalt sidebåndene, siden de er identiske speilbilder av hverandre, før sending. Da kan en 1000 Watt sender sende 1000 W informasjon i stedet for 800 for energitomt bærebånd og 100 + 100 W identisk informasjon, for eksempel. SSB virker utmerket, men kvaliteten av det mottatte signalet kan bli ustabilt og må til tider etterjusteres mens sendingen pågår. Talerens grunntone går i bølger; stiger og synker. Innholdet, men ikke taleren selv, kan gjenkjennes. Ved talepause sendes det ikke noe signal og senderen er derfor ikke på lufta så lenge. SSB er utviklet for å sende så langt som mulig med en gitt begrensning av sendeenergien.

Hvis båndbredden på dobbelt sidebånd er 6 kHz, slipper man ved ESB kun med det halve. I tillegg kan man undertrykke bærebølgen helt eller delvis. Sammenlignet med ordinær AM med bærebølge og to sidebånd trenger man ved ESB mindre enn 1/3 effekt for å oppnå tilsvarende resultat. 

Det finnes forskjellige typer enkelt sidebånd:
* Enkelt sidebånd med full bærebølge
* Enkelt sidebånd med redusert bærebølge
* Enkelt sidebånd med undertrykt bærebølge

Det spiller egentlig ingen rolle hvilket sidebånd man bruker. Man kan velge mellom:
* Øvre sidebånd (ØSB) *(engelsk: Upper Sideband, USB)*. Brukes mest av sivile tjenester.
* Nedre sidebånd (NSB) *(engelsk: Lower Sideband, LSB)*. Brukes mest av militære tjenester.

## Beatoscillator
Når et radiosignal med enkelt sidebåndmodulering taes imot av en mottaker må et signal som erstatter bærebølgen legges til i mottakeren. Når en tone overføres med en vanlig AM-mottaker, er tonen i høyttaleren den samme som frekvensforskjellen mellom bærebølgen og frekvensene i de to sidebåndene av radiosignalet. Beatoscillatoren lager en tone med frekvens som tilsvarer bærebølgen som var fjernet i SSB signalet, men dette blir lett ustabilt. I en superheterodynmottaker kan bærebølgen legges til i mellomfrekvensforsterkeren der alle innstilte frekvenser er i nærheten av 455 kHz. En tonegenerator/beatoscillator som gir en frekvens nær denne frekvensen erstatter da den manglende bærebølgen. Dersom tonegeneratoren er innstilt feil i forhold til radiosignalet, kan en stemme høres som «Donald Duck»-stemme med for høyt eller for lavt toneleie.

Morsesignaler på kortbølgen er vanligvis sendt som en ren frekvens. Ved innstilling av beatoscillatoren kan lytteren selv bestemme tonehøyden på morsesignalet som er forskjellen i frekvens mellom det mottatte morsesignalet og frekvensen fra beatoscillatoren.

Beatoscillator finnes i alle radioamatørmottakere for kortbølgen og i noen få spesielle reiseradioer.
Clutter

**Clutter** er støy på en radarskjerm som skyldes skyer, fronter i atmosfæren, fjell eller berg. Clutter kan av en uerfaren operatør lett mistolkes å være noe annet enn det i virkeligheten er.

## Referanser



## Litteratu
Göran Persson

**Hans Göran Persson** (født 1949) er en svensk politiker. Han var statsminister i Sverige fra 1996 til 2006 og partileder for Socialdemokraterna fra 1996 til 2007. Mellom 1985 og 1989 var han ordfører i kommunen Katrineholm i Södermanlands län. I 1989 ble han undervisningsminister frem til 1991, da sosialdemokratene tapte valget. Etter at sosialdemokratene kom tilbake til makten i 1994 ble han utnevnt til finansminister, frem til 1996 da han avløste Ingvar Carlsson som statsminister.

Som politiker er Persson kjent som en retorisk taler. Han skriver sine egne taler, og ofte skriver han ikke taler i det hele tatt før han entrer scenen. Han er også kjent for sitt tøffe lederskap. Som byrådsmedlem i Katrinholm fikk han kallenavnet «HSB», en forkortelse for «Han som bestämmer».

Göran Persson mottok den internasjonale miljøutmerkelsen Sofie-prisen i 2007 for sin innsats for å bekjempe klimakrisen gjennom politiske miljøtiltak i Sverige. Siden 2007 har Persson jobbet som senior advisor for det  kommunikasjonsrådgivningsselskapet KekstCNC (tidligere JKL Group) Persson er også styreformann Swedbank.  

Persson er gift med Anitra Steen, som er direktør i Systembolaget. Dette er hans tredje ekteskap.

## Referanser


## Videre lesning
* 
* 
* 
* 
* 

## Eksterne lenker
* 
*
Inspektør Morse

***Inspektør Morse*** (orig: *Inspector Morse*) er en britisk kriminalserie som gikk på ITV fra 1987 til 2000. Serien handlet førstebetjent Morse (John Thaw) og betjent Lewis (Kevin Whately). Som regel dreide handlingen seg om drap i og rundt Oxford. Serien var basert på kriminalromaner av Colin Dexter (som hadde en *[[cameo]]*-opptreden i alle episodene foruten tre) og etter hvert originale historier av ham eller basert på hans figurer. 

Det ble ikke produsert mange avsnitt per sesong, og hver episode er i praksis en fullengdes fjernsynsfilm. Serien ble meget populær i Storbritannia og lå på seertoppen i flere år. Den ble solgt til flere land, blant annet USA og Australia.

Musikken til TV-serien var komponert av Barrington Pheloung. Han brukte som motiv morsekoden for «M.O.R.S.E.»

I Norge ble serien sendt på NRK Detektimen fra 1992.

## Rolleliste
; Hovedroller
* John Thaw … Detective Chief Inspector Endeavour Morse
* Kevin Whately … Detective Sergeant Robbie Lewis
* James Grout … Chief Superintendent Strange

; Andre roller
* Peter Woodthorpe … Dr Max DeBryn (patolog) i første og andre sesong
* Amanda Hillwood … Dr Grayling Russell (patolog) i tredje sesong
* Clare Holman … Dr Laura Hobson (patolog) i spesialepisoder

## Morse
Førstebetjent Morse var fremstilt som evig ungkar med til tider grettent humør, en hang til å drikke øl i arbeidstiden og sterk interesse for klassisk musikk og opera (særlig Wagner og Mozart) samt litteratur. Fornavnet hans, Endeavour, ble ikke avslørt før i tredje siste episode.

## Senere produksjoner
Fjernsynsfilmen *Lewis: Reputation*, hvor Kevin Whately spiller Lewis, ble vist på britisk TV i januar 2006. Publikumsmottagelsen var såpass god at det senere er spilt inn og kringkastet mange nye episoder av *[[Lewis (TV-serie)|Lewis]]*. *Inspektør Morse* fikk sin andre spin-off i 2012 med *[[Endeavour (TV-serie)|Endeavour]]* (titulert *Unge inspektør Morse* av NRK).

## Referanser


## Eksterne lenker
* 
*
Einar Førde

**Einar Førde** (1943–2004) var en norsk politiker (Ap) og stortingsrepresentant (1969–1989). Han var nestleder i Arbeiderpartiet fra 1981 til 1989 og parlamentarisk leder 1986–1989.

Førde var som politiker en ideolog og strateg. Han var kirke- og undervisningsminister fra 1979 til 1981 og kringkastingssjef i NRK fra 1989 til 2001.

## Bakgrunn og utdannelse
Førde ble født den 20. januar 1943 i industristedet Høyanger under andre verdenskrig, som sønn av Gudleik Førde (1904–1998) og Dagny Hagen (1910–1991). Etter examen artium ved Eidsvoll landsgymnas ble han tatt opp og gjennomførte Forsvarets russiskkurs. Han studerte videre statsvitenskap, samfunnsøkonomi og historie ved Universitetet i Oslo. Han var i 1966 formann i Det Norske Studentersamfund og formann i Den norske Hellaskomité 1970–1975.

Førde var også mellomdistanseløper. Han tok NM-gull for seniorer på 4 &times; 400 meter stafett i 1961 og sølv på 1500&nbsp;m i 1963. Samme år vant han distansen under Nordisk juniormesterskap. Han representerte da Idrettsklubben Tjalve.

Einar Førde døde 61 år gammel av kreft etter en tids sykdom. Han var gift med Brit Fougner og senere med Synnøve Nymo.

I Frank Rossaviks bok *[[Stikk i strid|Stikk i strid. Ein biografi om Einar Førde]]* som ble utgitt i august 2007, ble det offisielt kjent at Gunn Vigdis Olsen-Hagen og Einar Førde hadde et forhold frem til 1988.
## Verv
* Stortingsrepresentant for Oslo 1969–1989 (Akershus 1981–1985)
* Parlamentarisk leder for Arbeiderpartiets stortingsgruppe 1986–1989
* Kirke- og undervisningsminister 1979–1981
* Nestleder i Arbeiderpartiet 1981–1989
* Kringkastingssjef 1989–15. juli 2001

## Bibliografi
* 2005 *Innsyn : artiklar : 2002–2004* 
* 2002 *Utsyn : innkast mot gravalvorets diktatur* 
* 1990 *Smeltedigelen Høyanger*
* 1981 *Vi er alle sosialdemokratar*
* 1968 *Det norske klassesamfunnet*

## Biografier
* Frank Rossavik: *[[Stikk i strid|Stikk i Strid. Ein biografi om Einar Førde]]*. Spartacus, 2007. 
* Tor Obrestad: *[[Einar Førde. Ein biografi.]]*. 2007. 

## Referanser


## Eksterne lenker
* 
* 
* 
* 
* 
* Førde i valgdebatt 1981
* Nekrolog i Dagbladet
* Nekrolog fra Norges Friidrettsforbund
Campaign for Real Ale

**CAMRA** (eller **Campaign for Real Ale** (Kampanjen for Real Ale)) er en uavhengig, frivillig, forbrukerorganisasjon i Storbritannia, med hovedmål å promotere *[[real ale]]* og de tradisjonelle britiske pubene. Organisasjonen ble grunnlagt i 1971 og har sterke bånd til britisk kulturarv, og har over 185 000 medlemmer (juni 2016). Medlemsfordelene inkluderer et månedlig nyhetsbrev og fri inngang til CAMRA-organiserte ølfestivaler.

CAMRAs kampanjemål er promotering av små bedrifter, reformere lisenslovgivingen og redusere skatt på øl. De prøver også å arbeide for utbredelsen av mindre vanlige øltyper og lignende drikker, som for eksempel:
* stout
* Porter
* mild
* tradisjonell sider og scrumpy
* perry
* økologisk øl

CAMRA gir også ut *[[Good Beer Guide]]*, en årlig bok guide til anbefalte puber som serverer real ale og register over bryggerier i Storbritannia.

## Eksterne lenker
* 
* Nyhetsgruppe FAQ
Real ale

**Real ale** (**cask ale**) er en betegnelse på upasteurisert og ufiltrert øl av overgjæret type.  Begrepet ble innført i 1970-årene i Storbritannia av CAMRA, som kjempet for å hindre at real ale skulle dø ut i Storbritannia. I real ale er gjæret ikke filtrert ut, og derfor fortsatt levende til stede i ølet ved tapping på flaske eller tønne. Gjæringsprosessen fortsetter således etter tappingen på flaske eller fat, og gjør at smaken fortsetter å utvikle seg etter tappingen. Slik øl holder seg også som regel lenger på flaske enn hva tilfellet er med pasteurisert øl.

Real ale skal serveres fra cask (hvis det altså ikke kommer på flaske), og inneholder således kun kullsyre som oppstår under gjæringen. Norsk industriøl finnes kun på keg, og øl servert på cask er i dag svært sjeldent i Norge.

## Se også
*Campaign For Real Ale

## Referanser
Karbonsyre

**Karbonsyre** (også kalt **kullsyre** eller **kolsyre** ) er en uorganisk syre med den kjemiske formelen H2CO3. Karbonsyre vil inngå i en likevekt når karbondioksid oppløses i vann. CO2 + H2O  H2CO3. 
Karbonsyre er en toprotisk syre som kan avgi 2 H+-ioner i to protolysetrinn:
*1. protolysetrinn*: H2CO3 + H2O → HCO3- + H3O+ 
*2. protolysetrinn*: HCO3- + H2O → CO32- + H3O+

## Navnet «kullsyre»
Navnet «kullsyre» er et unøyaktig trivialnavn, som i dag fremfor alt brukes synonymt med karbonsyre. Tidligere refererte navnet «kullsyre» også til karbondioksid. «Kull» refererte til karbon-bestanddelen, mens «syre» refererte til oksygenet. 

## Biologi
Omdanningen av CO2 løst i vann til karbonsyre, og de to protolysetrinnene av karbonsyre er en viktig del av CO2/O2 omsetningen for celleåndingen, i blodet i menneskekroppen. Reaksjonene virker som buffer for å unngå for lav pH i blodet (surt blod).
 
## Geologi
Det vanligste karbonførende ionet i ferskvann er bikarbonat-ionet (HCO3-, og her er innholdet av karbon 19,7&nbsp;%. Mineralet kalkspat (CaCO3), som er hovedkomponenten i alle jordens kalksteiner, inneholder 12&nbsp;% karbon.

Grunnvannet vil inneholde karbonsyre fordi nedbøren, (som alltid har et lite innhold av CO2) siger ned i jorda. Mengden med karbonsyre i grunnvannet øker på grunn av rotrespirasjon og nedbrytning av organisk materiale. Vannets høye innhold av karbonsyre fører til forvitring av karbonatbergarter og silikatbergarter.

Forvitringsreaksjonen for mineralet kalkspat er (reaksjonen går fra venstre mot høyre): CaCO3 + H2CO3 → Ca+2 + 2HCO3-. Én av mange mulige forvitringsreaksjoner med silikatberger kan illustreres med følgende ligning: 

MgSiO3+ + 2H2CO3 + H2O → Mg2+ + 2HCO3- + H4SiO4.

Disse to reaksjonene forklarer hvorfor bikarbonationet (HCO3-) er det viktigste anionet i de fleste elver.

## Industrielt bruk
Karbonsyre blir tilsatt blant annet i brus og musserende vin og dannes naturlig i champagne.

## Referanser
Furuset Idrettsforening

**Furuset Idrettsforening** (stiftet 14. januar 1914) er en idrettsforening på Furuset i Groruddalen i Oslo.

## Allianseforeninger
* Furuset Allidrett
*Furuset Fotball
*Furuset Håndball
*Furuset Ishockey
* Furuset Tennis

## Eksterne lenker
*
Noa

**Noa** kan referere til:

* Noa (navn)
* Noah (navn)
* Noah, en bibelsk person
* Nuh, islamsk profet
* Forskningstidsskriftet *[[NOA. Norsk som andrespråk]]*

## Se også
*NOAH, forkortelser
Protokoll

**Protokoll** kan referere til

*Et sett med regler som beskriver hvordan to eller flere parter skal oppføre seg i forhold til hverandre, som diplomatisk protokoll og protokoller brukt i forbindelse med datamaskiner.
*En gjerne noe høytidelig nedtegnelse, som et referat (f.eks. møteprotokoll) eller annet (for eksempel kondolanseprotokoll).
Protokoll (datamaskiner)

En **protokoll** i datamaskinsammenheng er et konvensjonelt eller standardisert sett med regler som bestemmer tilkobling, kommunikasjon og dataoverføring mellom to endepunkter (f.eks. to dataprogrammer på ulike maskiner i et nettverk). Protokoller kan implementeres i maskinvare, programvare, eller en kombinasjon av disse. På det laveste nivået definerer en protokoll en maskinvaretilkobling.

Populariteten og gjennomslagskraften til standard kommunikasjonsprotokoller har vært både en betingelse for skapelsen av og populariteten til internett. Transmission Control Protocol (TCP) var den første av disse protokollene, og uttrykket TCP/IP henviser til en viktig sammensetning av de mest brukte protokollene, IP og TCP. De fleste kommunikasjonsprotokoller er fastsatt av RFC-dokumenter publisert av Internet Engineering Task Force (IETF).

Alle nettverksprotokoller har egne spesifikasjoner. SMTP-protokollen har for eksempel spesifisert at utveksling skal innledes med kommandoen , og TCP-protokollen spesifiserer at forbindelsen skal etableres ved hjelp av en såkalt Three Way Handshake før øvrig kommunikasjon kan foregå. Eksempler på andre protokoller er HTTP (Hypertext Transfer Protocol) og FTP (File Transfer Protocol) som benyttes til filoverføringer. Nettverksprotokoller beskrives ofte i forskjellige lag i OSI-modellen.

Objektorientert programmering har utvidet bruksområdet til protokollbegrepet til å inkludere programmeringsprotokoller tilgjengelig for tilkobling og kommunikasjon mellom objekter.

## Eksterne lenker
*